procesaur/Wiki.mk huggingface dataset:
Костарикански дијалект

Костариканскиот дијалект е форма на шпанскиот јазик кој се зборува во Костарика.
1 Фонетика
Костариканскиот дијалект е карактеристичен по тоа што голем број Костариканци буквата „r“ не ја изговараат според стандардниот шпанскиот изговор (како македонската „р“), туку ја изговараат како што се изговара во англискиот јазиик.
2 Лични заменки за еднина
2.1 Usted
„Usted“ (ти) е доминантна заменка која се користи за второ лице еднина. Некои говорници ја кориостат „usted“, а при тоа не ја користат „vos“ или „tu“.
2.2 Vos
„Vos“ е заменка за второ лице еднина која ја користат за обраќање кон лица кои се познати или при неформален разгвоор. Заменката „Voseo“ најчесто се користи во универзитетите и од страна на студентите. Понекогаш возрасните користат „vos“ кога се обраќаат кон деца, но најчесто се користи „usted“.
2.3 Tú
„Tú“ не се користи во костариканскиот дијалект. Сепак, поради влијанието од Мексико, Костариканците ја препознаваат заменката „tuteo“.
3 Поврзано
* Шпански јазик
* Средноамерикански шпански дијалекти
Алстердорф

Алстердорф е кварт во округот Хамбург-Норд на Хамбург, Германија. Името води потекло од реката Алстер, која подоцна била заградена во две езера Аусеналстер и Биненалстер во центарот на Хамбург.
1 Историја
Околу 1803, населбата станала имот на Хамбург.
2 Географија
Во 2006, според статистичкото биро на Хамбург и Шлезвиг-Холштајн, квартот Алстердорф имал вкупна површина од 3,1 км<sup>2</sup>. Реката Алстер рече од североисток кон југозапад е границата со квартот Грос Борстел на запад. На југ Алстердорф се граничи со квартот Винтерхуде. На исток е квартот Олсдорф.
Делови од големите гробишта Олсдорф (Ohlsdorfer Friedhof ) припаѓаат на квартот Алстердорф.
3 Демографија
Во 2006, во квартот Алстердорф живееле 12.955 луѓе. Густината на населението била 4.232 жители на км<sup>2</sup>. 14,2% биле деца под 18 години, а 20,2% имале 65 или повеќе години. 11,6% биле странски жители. 467 лица биле регистрирани како невработени.
Во 1999, имало 6.508 домаќинства од кои 15,3% имале деца под 18 години, кои живееле со нив, а 54,4% од сите домаќинства биле сочинети од еден член. Просечната големина на домаќинството била 1,77.
Население по години
1987, 1988, 1989, 1990, 1991, 1992, 1993, 1994, 1995, 1996, 1997, 1998, 1999
12.455, 12.487, 12.551, 12.563, 12.520, 12.449, 12.622, 12.577, 12.476, 12.209, 12.027, 11.847, 11.827
2000, 2001, 2002, 2003, 2004, 2005, 2006
12.180, 12.379, 12.480, 12.723, 12.825, 12.872, 12.955
Во 2006, имало 1.283 кривични дела (99 дела на 1.000 луѓе).
Има едно 1 основно и 2 средни училишта во квартот Алстердорф и 30 лекари во приватни ординации и 5 аптеки.
4 Спорт
До отворањето на O2 World (Хамбург) во 2002, Алстердорфер Шпортхале била најголемата затворена спортска сала во Хамбург, служејќи и како место за концерти, саеми и други манифестации.
5 Сообраќај
Алстердорф е поврзан со железничкиот систем на подземната железница. Според секторот за моторни возила (Kraftfahrt-Bundesamt), во квартот биле регистрирани 4.847 приватни возила (377 возила/1000 луѓе).
Лакунарност

Во геометријата, лакунарноста изразува во која мера еден фрактал го пополнува просторот. Се користи за понатамошна класификација на фракталите и шарите кои мора да се различат бидејќи изгледаат мошне различно, иако имаат иста фрактална димензија.
Густите фрактали се одликуваат со мала лакунарност. Фракталите со поголема неправилност (грубост) имаат поголема лакунарност. Поимот го вовел математичарот Беноа Манделброт во 1983, изведувајќи го од латинскиот збор ''lacuna'', со значење „прекин“ или „празнина“. Лакунарноста се зголемува како што се зголемува бројот и големината на празнините.
Лакунарноста на множество податоци може да се пресмета со методот на лизгање на квадрати, а потоа се претставува како функција на големината на квадрат <math>r</math>:
:<math>
\mathcal{L}(r) = \frac{\sum_{i=1}^{r^2} S_i^2 Q(S_i,r)}{ \left( \sum_{i=1}^{r^2} S_i Q(S_i,r) \right)^2 }.</math><math>S_i</math> е бројот на пополнети податочни точки во квадратот, а <math>Q(S_i,r)</math> е нормализираната честотна распределба на <math>S_i</math> за различни големини на квадратот.
Лакунарноста како поим е присутна и во екологијата, обработката на слики и други научни полиња.
1 Поврзано
* Фрактална димензија
Хамбуршки дијалект

Хамбуршки — група на севернодолногермански јазична варијанта што се говори во Хамбург, Германија. Повремено, терминот ''Hamburgisch'' е користен за хамбуршкиот ''Missingsch'', варијатет на стандардниот германски јазик со долногермански влијанија. Овие се урбани дијалекти, кои имаат прифатено бројни англиски и холандски позајмени зборчиња, на пример ''Törn'' ‘патување’ (< вртење) и ''suutje'' ‘благ’ (< холандски ''zoetjes'').
Хамбург е изговаран во овие дијалекти, со „ch“ слично на стандарниот германски збор ''Milch''. Типични за хамбуршките дијалекти и другите дијалекти во Долна Рајна е изговарањето на ''eu'' (изговарана ''oi'') за дифтонгот (пишувано ''öö'', ''öh'' or ''ö''), на пр.
Во Хамбург, Насекаде, Англиски
keupen, köpen, to buy
scheun, schöön, beautiful
Меѓутоа, како и другите долносаксонските (долногерански) дијалекти, долгата буква е изговаран (како на француски ''peu''), на пример ''Kööm'' ~ ''Kœm'' ‘ким’.
Долносаксонскиот јазик во Хамбург е поделен на неколку дијалекти, на пр.
* Финквардер Плат
* Олвардер Плат
* Верланер Плат (со многу поддијалекти)
* Бармбекер Плат
Hamborger Veermaster е позната морска песна во регионалниот дијалект.
Знаме на Хамбург

Постојат три знамиња на Хамбург, Германија. ''Landesflagge'' (Граѓанско знаме), покраинското знаме на Хамбург (''Staatsflagge'') и адмиралското знаме (''Admiralitätsflagge'') се состојат од грбот на Хамбург на црвена заднина.
Граѓанското знаме покажува бел дворец со три кули на црвена заднина, кое се користено како покраинско знаме во покраината за повеќето намени. (Историско, било користено и како граѓанско знаме.) Најстариот печат со дворецот се смета дека потекнува од средината на 16-от век, иако тоа најверојатно било црвено поле со бел штит и црвен замок. Околу 1623, штитот започнал да биде изоставуван, оставајќи го црвениот замок на бела или бел замок на црвена заднина. Дури во 1751, со декрет било кажано дека белиот замок на црвена заднина е сметано како знаме на Хамбург.
Граѓанското знаме е слободно за употреба на сите. Покраинското знаме на Хамбург единствено е користено од сенатот на Хамбург како главно во покраината. Ова знаме било создадено во 1897 по повод отворањето на новото градско собрание. Адмиралското знаме на Хамбург единствено е користена на покраинските згради поврзани со поморството, откако нема повеќе воени бродови од 2008. Тоа вклучува адмиралски грб, кој постои од 1642.
1 Поврзано
* Грб на Хамбург
Битерфелд

Битерфелд (|Bitterfeld) — град во округот Анхалт-Битерфелд, Саксонија-Анхалт, Германија. Од 1 јули 2007, е дел од градот Битерфелд-Волфен. Се наоѓа приближно 25 километри јужно од Десау и 30 километри североисточно од Хале. Во време на Источна Германија, добил популарност по неговата хемиска индустрија, која предизвикала неколку сериозни загадувања, дури и за стандардите на Источна Германија. И денес, сè уште е главно индустриски град.
Денес, во Битерфелд се одржува фестивалот United Metal Maniacs за метал музика.
Рагун

Рагун (|Raguhn) — град и поранешна општина во округот Анхалт-Битерфелд, во Саксонија-Анхалт, Германија. Се наоѓа на левиот брег на реката Мулде, околу 10 километри северозападно од Битерфелд и 14 километри јужно од Десау. Од 1 јануари 2010, е дел од градот Рагун-Јесниц.
Мулдештаузе-Шмерцбах

Мулдештаузе-Шмерцбах (|Muldestausee-Schmerzbach) била заедница на општини во округот Анхалт-Битерфелд, во Саксонија-Анхалт, Германија. Се наоѓала на десниот брег на реката Мулде, источно од Битерфелд. Била именувана по вештачкото езеро на реката Мулде на нејзина територија. Седиштето на заедницата на општини било во Шлајц. Била распуштена на 1 јануари 2010.
''Заедницата на општини'' Мулдештаузе-Шмерцбах се состои од следниве општини:
# Бургкемниц
# Госа
# Греберн
# Крина
# Мулденштајн
# Плода
# Поух
# Реза
# Шлајц
# Швемзал
Јесниц

Јесниц (|Jessnitz) — град и поранешна општина во округот Анхалт-Битерфелд, во Саксонија-Анхалт, Германија. Се наоѓа на реката Мулде, северно од Битерфелд. Од 1 јануари 2010 е дел од градот Рагун-Јесниц.
ro:Jeßnitz (Anhalt)
Волфен (Германија)

Волфен (|Wolfen) — град во округот Анхалт-Битерфелд, Саксонија-Анхалт, Германија. Од 1 јули 2007, е дел од градот Битерфелд-Волфен. Се наоѓа околу 6 километри северозападно од Битерфелд и 20 километри јужно од Десау.
Во раните 1920-ти првиот филм во боја во светот бил произведен од AGFA во Волфен. По Втората светска војна името било ORWO (ORiginal WOlfen). ORWO била единствена светска трговска марка на ГДР. За време на Источна Германија, Волфен станал дом на повеќето луѓе кои работеле во индустриските зони Битерфелд и Волфен (Filmfabrik Wolfen, Chemiekombinat Bitterfeld (вклучувајќи ја и поранешната Farbenfabrik, Wolfen)) и рударската компанија BKK Bitterfeld (денес: MIBRAG). По германското обединување, целата област страдала од дезинвестирање, деиндустријализација и отселување на населението; невработеноста станала сериозен проблем. Намалувањето на населението за околу 50% се должело на овие проблеми. Од 1990-ти индустриската вработеност повторно се подобрила со Bayer, Hereaus, Q-Cells и Guardian Industries.
Тумба (Доброшинци)

Тумба — археолошко наоѓалиште во Доброшинци, Општина Василево. На 1 км северно од селото се издига ритче високо 6 м кое зафаќа површина од 50 × 30 м. Во неговата основа спорадично се среќаваат фрагменти од керамички садови. На околу 200 м северно има голема грамада од градежен материјал, а се забележуваат и темели од објекти.
1 Поврзано
* Список на археолошки наоѓалишта во Струмичко;
* Крсла
* Блок на ЗИК
2 Наводи
.
График на функција

График на функција ''f'' е збир од сите подредени парови (''x'', ''f''(''x'')), каде нивната функционална врска е претставена графички. Ако ''x'' е реален број, графикот дава ликовна претстава на овој збир, во облик на крива на координатна рамнина со оски. Доколку аргументот ''x'' е подреден пар (''x''<sub>1</sub>, ''x''<sub>2</sub>) од реални броеви, графикот е збир од сите подредени тројки (''x''<sub>1</sub>, ''x''<sub>2</sub>, ''f''(''x''<sub>1</sub>, ''x''<sub>2</sub>)), и графички се претставува како површина.
Графикот на функцијата на реални броеви е ист со графичката претстава на функцијата. Кај општите функции не може да се примени графичка претстава, п затпа формалната дефиниција на графикот на функцијата одговара на потребите на математичките искази, како на пр. теоремата за затворениот график во функционалната анализа.
Поимањето за график на функција се воопштува во график на релација. Иако една функција е секогаш во потесна врска со нејзиниот график, тие не се исти бидејќи се случува две функции со различен кодомен да имаат ист график. На пример, долуспоменатиот кубен полином е сурјекција ако неговиот кодомен се реалните броеви, но не ако кодоменот му е комплексното поле.
Графиките наоѓаат широка примена во науката, инженерството, технологијата, економијата и други области, за претставување на информации, состојби и трендови.
1 Примери
1.1 Функции со една променлива
График на функцијата
:<math>f(x)=
\left\{\begin{matrix}
0, & \mbox{if }x<0 \\ 2x, & \mbox{if }0<x<1 \\ 0, & \mbox{if }x>1.
\end{matrix}\right.
</math>
е
:{(x<0,0), (0<x<1,2x), (x>1,0)}.
Графикот на кубниот полином со една променлива
:<math>f(x)={(x<0,0)} \!\ </math>
е
: {(''x'', ''x''<sup>3</sup>-9''x'') : ''x'' е реален број}.
Ако множеството го исцртаме на Декартова рамнина, добиваме крива.
1.2 Функции со две променливи
Графот на тригонометриска функција на реалната бројна оска
:''f(x, y) = sin(x<sup>2</sup>)·cos(y<sup>2</sup>)''
е
: {(''x'', ''y'', sin(x<sup>2</sup>)·cos(y<sup>2</sup>)) : ''x'' е реален број}.
Ако множеството го исцртаме во тридимензионални координати, добиваме површина.
2 Поврзано
* Граф
* Извод од функција
* Транслација (математика)
* Извод на имплицитна функција
* Извод на сложена функција
Винтерхуде

Винтерхуде е квартер во округот Хамбург-Норд на Хамбург, Германија.
1 Историја
Винтерхуде бил првпат споменат во 13-от век, но археолошките откритија на предмети, оружја и гробници потекнуваат од 1700 п.н.е. и 700 п.н.е..
Во текот на Втората светска војна, пристаништето Хамбург и со тоа Винтерхуде биле цели на воздушните напади, на т.н. Операција Гомора.
2 Географија
Во 2006, според статистичкото биро на Хамбург и Шлезвиг-Холштајн, квартот Винтерхуде имал вкупна површина од 7,6 км<sup>2</sup>. На север е квартот Алстердорф, а квартот Бармбек-Норд е на исток. На запад се квартовите Епендорф и Харфештехуде и на југ се Уленхорст и Бармбек-Зид.
Во Винтерхуде е градскиот парк на Хамбург (Hamburger Stadtpark).
3 Демографија
Во 2007, населението во квартот Винтерхуде било 48.799. Густината на население била 6.439 жители на км<sup>2</sup>. 10,6% биле деца под 18 години, а 15% имале 65 или повеќе години. 11,8% биле имигранти. 1.684 лица биле регистрирани како невработени. Во 1999, имало 31.732 домаќинства, а 60,4% од сите домаќинства биле составени од само еден член. Просечната големина на домаќинствата била 1,61.
Население по години
1709, 1810, 1811, 1834, 1838
100, 238, 242, 325, 380
1939, 1950, 1961, 1970, 1980
65.937, 90.623, 79.235, 61.899, 50.787 <ref>BAUBEHÖRDE HAMBURG 1981, S.11 and STATISTISCHES LANDESAMT. Statist. Taschenbücher:
1987, 1988, 1989, 1990, 1991, 1992, 1993, 1994, 1995, 1996, 1997, 1998, 1999
47.225, 46.988, 47.236, 47.767, 48.404, 49.460, 49.449, 49.819, 49.040, 49.192, 48.536, 48.536, 48.756
2000, 2001, 2002, 2003, 2004, 2005, 2006, 2007
48.653, 48.469, 48.421, 48.610, 48.532, 48.602, 49.018, 48.799
Во 2007, имало 4.622 кривични дела (95 дела на 1.000 луѓе).
4 Образование
Во 2006, имало 6 основни и 3 средни училишта во квартот Винтерхуде со 3.959 ученици.
5 Инфраструктура
Во 1956, основан е генералниот конзулат на Република Индонезија, кој се наоѓа во овој кварт. Генералниот конзулат на Исламската Република Иран бил основан во 1858 и исто така се наоѓа во улицата ''Bebelallee''.
5.1 Здравствен систем
Болницата ''Israelitisches Krankenhaus'' има 180 кревети.
Имало 32 дневни центри за деца, 156 лекари во приватни ординации и 16 аптеки.
5.2 Сообраќај
Винтерхуде е поврзан со железничкиот систем на подземната железница со неколку станици: ''Sierichstraße'', ''Borgweg'' и ''Saarlandstraße'' (линија У3), ''Hudtwalkerstraße'' и ''Lattenkamp'' (линија У1). Според секторот на моторни возила (Kraftfahrt-Bundesamt), во квартот Винтерхуде биле регистрирани 15.992 приватни возила (328 возила/1000 луѓе).
.lk

.lk — највисок семрежен домен на Шри Ланка.
Ограничени регистрации:
* .gov.lk: Влада
* .sch.lk: Училишта
* .net.lk: семрежни услужници
* .int.lk: Организации за меѓународни договори
Отворени регистрации:
* .com.lk: Комерцијални
* .org.lk: Некомерцијални организации
* .edu.lk: Образование
* .ngo.lk: Невладини организации
* .soc.lk: Друштва
* .web.lk: Мрежни места
* .ltd.lk: Претпријатија
* .assn.lk: Здруженија
* .grp.lk: Групи од претпријатија
* .hotel.lk: Хотели
1 Интернационализирани државни кодови за главен интернет домен
Во септември 2010 година 2 нови државни кодови за главен интернет домен биле донесени на 2 локални јазици во Шри Ланка.
2 Поврзано
* Највисок државен домен
Список на замоци во Хамбург

Ова е список на замоци и дворци во германската покраина Хамбург. Овој список ги вклучува замоците опишани на германски како ''Burg'' (утврдување), ''Schloss'' (замок или дворец) и ''Herrenhaus'' (палата); постоечки, руинирани или целосно исчезнати.
Првите замови изградени во Хамбург од 9-от до 11-от век биле наменети како утврдувања, на пр. Хамабург, Бишофстурм, Домбург, Алстербург и Ноје Бург. Сите овие замоци се наоѓале во квартот Алтштат (стар град). Само, остатоците на Bischofsturm (''бискупска кула'') биле пронајдена под црквата Свети Петар. Дури и подоцнежните градби често биле утврдувања, но од 18-от век богатите граѓани ги граделе нивните палати или куќи како државни имоти на поранешните имоти, како сенаторот Мартин Јохан Јениш во тогаш независниот Отмаршен.
Име, Германско име, Датум, Место, Состојба, Слика, Забелешки
Замок Бергедорф, Schloss Bergedorf, Бергедорф, Музеј
Хамабург, Hammaburg, околу 825, непозната локација, нема остатоци, Утврдување
Замок Харбург, Harburger Schloss, 1137, Харбург, Станбена зграда,
Куќа Јениш, Jenisch Haus, 1831 &ndash; 1834, Отмаршен, Музеј,
Светилник Нојверк, Leuchtturm Neuwerk, 1300 &ndash;1310, Нојверк, Хотел и светилник, Утврдување, изградено од 1300 до 1310.Од 1815, светилник.
Замок Штилхорн, Schloss Stillhorn, 16 век, Вилхелмсбург, нема остатоци,
Замок Вандсбек, Wandsbeker Schloss, 1772 &ndash; 1778, Вандсбек, Руини, непристапни, уништен во 1861
Велингсбител Манор, Herrenhaus Wellingsbüttel, 1750, Велингсбител, приватна болница и ресторан
- Датум на изградба или прво спомнување во материјалните докази.
- Округ или квартер на моменталната територијална поделба на Хамбург.
1 Поврзано
* Список на замоци
* Список на замоци во Германија
* Список на цркви во Хамбург
Список на светско наследство во Азија

За списоците на светското наследство, погледајте:
* Список на светско наследство во Источна Азија
* Список на светско наследство во Северна и Средна Азија
* Список на светско наследство во Јужна Азија
* Список на светско наследство во Југоисточна Азија
* Список на светско наследство во Западна Азија
en:List of World Heritage Sites#Asia
simple:Lists of World Heritage Sites
Таишан

Тајшан или само Таи (кинески: 泰|山; пинјин: ''Tài Shān'') — планина од историско и културно значење северно од градот Таиан, во покраината Шандунг, НР Кина. Највисок врв е „Жадов Цар“ (玉|皇|顶), висок 1.545 м. Прогласена е за светско наследство на УНЕСКО.
Џозеф Брама

Џозеф Брама (|Joseph Bramah; - ) бил англиски бравар и пронаоѓач.
По потекло од земјоделско семејство во Јоркшир, Брама во детството ја повредил ногата. Бидејќи не можел да работи на имотот, тој станал столарски чирак. Во 1778 година го патентирал усовршениот тоалет на вода, со вентил со шарки под тоалетната шолја, што се употребувал повеќе децении. Се оженил за Мери Лотон во 1783 година, а потоа патентирал многу сигурна брава, чии унапредени верзии и денес ги има на пазарот. Се преселил во Лондон и ја конструирал првата хидраулична машина за пумпање пиво од подрумот на гостилницата (применувајќи го Паскаловиот закон), а потоа и печатарската машина на хидрауличен погон.
Северноелпска евангелистичко-лутеранска црква

Северноелпската евангелистичко-лутеранска црква (|Nordelbische Evangelisch-Lutherische Kirche) — протестантска црква во Северна Германија, која главно ги покрива површините на покраините Шлезвиг-Холштајн и Хамбург, каде е и најважна протестантска деноминација. Има 2,1 милион членови (до 2006) во 595 парохии, опфаќајќи 46% од населението во неговиот округ.
Таа е полноправна членка на Евангелистичка црква во Германија (EKD), Обединета евангелистичка лутеранска црква на Германија и Лутеранска светска федерација (приклучена 1977)]. Црквата е исто така членка на Заедница на протестантски цркви во Европа.
1 Историја
Северноелпската црква била основана во 1977 со спојување на четири поранешни покраински цркви:
* Евангелистичка лутеранска црква во покраината Хамбург'' (|Evangelisch-Lutherische Kirche im Hamburgischen Staate);
* Евангелистичка лутеранска црква во покраината Либек (|Evangelisch-lutherische Kirche im Lübeckischen Staate);
* Евангелистичка лутеранска црква на Шлезвиг-Холштајн; (|Evangelisch-Lutherische Landeskirche Schleswig-Holsteins)
* Евангелистичка лутеранска црква на Ојтин (|Evangelisch-Lutherische Landeskirche Eutin), која се изделила од Евангелистичка лутеранска црква во Олденбург и ја претставува поранешната Либечка епископија.
Именувана е по нејзината локација северно од реката Елба.
2 Познати градби
Најпознатите црковни градби се Катедрала во Шлезвиг, Катедрала во Либек и Свети Михаил во Хамбург.
3 Практики
Хиротонијата на жените и одобрувањето на истополовите бракови се дозволуваат.
4 Иднина
Северноелпската црква планира спојување со Евангелистичката лутеранска црква на Мекленбург и Померанската евангелистичка црква во 2012. Споената црква ќе биде наречена Евангелистичка лутеранска црква на Северна Германија.
5 Список на епископи
* Округ Хамбург (седиште Црква Свети Михаил (Хамбург); од 2008, Хамбург-Либек)
** 1977 - 1983: Ханс-Ото Велбер
** 1983 - 1992: Петер Круше
** 1992 - 2010: Марија Јепзен** 2011 - денес: Кирстен Ферс
* Округ Холштајн-Либек (седиште Катедрала во Либек)
** 1964 - 1981: Фридрих Хибнер, до 1977 г. епископ на Холштајн во Кил
** 1981 - 1991: Улрих Вилкенс
** 1991 - 2001: Карл Лудвиг Колваге
** 2001 - 2008: Бербел Вартенберг-Потер
* Округ Шлезвиг (седиште Катедрала во Шлезвиг; од 2008, Шлезвиг и Холштајн)
** 1967 - 1978: Алфред Петерсен
** 1979 - 1990: Карлхајнц Штол
** 1991 - 2008: Ханс-Кристијан Кнут
** 2008 - денес: Герхард Улрих
Лангенхорн (Хамбург)

Лангенхорн е кварт во округот Хамбург-Норд на Хамбург, Германија.
1 Историја
На 25 јануари 1332, Лангенхорн бил продаден на Хамбург од грофот на Холштајн. Оттогаш, Лангенхорн бил дел од Хамбург.
Подкамп на концентрациониот камп Нојенгаме постоел во Лангенхорн од 12 септември 1944 до 4 април 1945.
2 Географија
Во 2006, според статистичкото биро на Хамбург и Шлезвиг-Холштајн, квартот Лангенхорн имал вкупна површина од 13,8 км<sup>2</sup>. На север и запад е покраината Шлезвиг-Холштајн. На исток е квартот Хумелсбител, во округот Вандсбек и на југ е квартот Фулсбител.
3 Демографија
Во 2006, населението на квартот Лангенхорн било 40.425. Густината на населеност била . 18,1% биле деца под 18 години, а 20,1% имале 65 или повеќе години. 11,8% биле имигранти. 1.975 биле регистрирани како невработени. Во 1999, имало 20.546 домаќинства и 43,8% од сите домаќинства биле сочинети само од еден член.
4 Образование
Постојат 6 основни и 5 средни училишта во квартот Лангенхорн.
5 Инфраструктура
Основан во 1832, почесниот конзулат на Кралството Белгија се наоѓа во улицата ''Langenhorner Markt 9''.
5.1 Здравствен систем
''Alskelpios Klinik Nord'' има вкупно 1.331 кревет и 143 места во дневните центри во 13 департмани. Поделена е на деловите ''Ochsenzoll'' и ''Heidberg,'' порано двете независни јавни болници. Двете се општи болници и универзитетски болници на универзитетот во Хамбург и имаат капацитет за примање на итни случаи. Делот Оксенцол, Лангенхорнер Хаусе 560, е специјализирано во психијатриски проблеми и геријатриски болести. Делот Хајдберг, Тангштетер Ландштрасе 400, делумно се наоѓа во поранешните СС бараки, има оддели за офталмологија, уши, нос и грло и гинекологија.
Има 22 дневни центри за деца, 57 лекари во приватни ординации и 11 аптеки.
5.2 Сообраќај
Лангенхорн е поврзан со железничкиот систем на подземната железница со неколку станици. Според секторо на моторни возила (Kraftfahrt-Bundesamt), биле регистрирани 16.274 приватни возила (403 возила/1000 луѓе) во квартот Лангенхорн .
6 Познати луѓе
Хелмут Шмит, поранешен канцелар на Германија, живее во Лангенхорн.
Месинг

Месинг е легура на бакар и цинк. Во зависност од определени особините на месинг варира во широк спектар, месинг се користи во електрониката, како и структурните и украсни материјали, на пример. за изработка на музички инструменти. Најчестите е жолта. Црвенкасто бакар боја е изгубена со зголемување на процентот на цинк во легура. Таа има поголема сила од бакар, реагираат на временските услови. Тоа се користи во изработка листови, цевки и кабли.
Битерфелд-Волфен

Битерфелд-Волфен (|Bitterfeld-Wolfen) — град во округот Анхалт-Битерфелд, Саксонија-Анхалт, Германија. Се наоѓа во југоисточна Саксонија-Анхалт, западно од реката Мулде, е површина на која главно се наоѓа тешка индустрија и јагленокопи. Градот бил создаден со спојување на градовите Битерфелд и Волфен и општините Грепин, Холцвајсих и Талхајм на 1 јули 2007.
1 Географија
Битерфелд-Волфен е 25 километри североисточно од Хале и околу 35 километри северно од Лајпциг. Источно се наоѓа езерото Мулдештаузе, јужно езерото Гојче, западно лежи Зандерсдорф. Градот се наоѓа во природниот резерват Битерфелдер Бергбауревие.
1.1 Соседни општини
Соседни општини се (од север во насока на стрелките на часовникот) Рагун-Јесниц, Мулдештаузе, Делич, Зандерсдорф-Брена и Цербих.
1.2 Клима
Просечната температура на воздухот во Битерфелд е 10,0 °C и годишни врнежи од 518 мм.
2 Историја
2.1 Спојување на градот
На 1 јули 2007, независните градови Волфен и Битерфелд и општините Грепин, Талхајм и Холцвајсих биле споени да ги создадат новиот град Битерфелд-Волфен.
3 Битерфелд
Битерфелд има околу 15.000 жители (2006). Бил првпат споменат во 1224. Како дел од Електорат Саксонија, потпаднал под пруската Провинција Саксонија во 1815. До административната реформа во 2007, бил главен град на округот Битерфелд.
4 Волфен
Волфен има приближно 24.000 жители (2006). Се наоѓа северно од Битерфелд. Волфен бил првпат споменат околу 1400. Откривањето на јагленот во 1846 и изградбата на фабриката за бои Agfa во 1895 ја донела индустријата во градот, а со тоа и раст на градот.
Хенри (единица)

Во физиката и електрониката, хенри (симб. Хн, H) е изведена SI-единица за индуктивност. Го носи името на американскиот научник Џозеф Хенри (1797–1878), кој ја открил електромагнетната индукција независно од и истовремено со Мајкл Фарадеј (1791–1867) во Англија. Магнетната пропустливост на вакуумот е 4π×10<sup>−7</sup> H/m (хенри на метар).
1 Дефиниција
Ако стапката на промена на струја во едно коло е еден ампер во секунда, а добиената електромоторна сила изнесува еден волт, тогаш колото има индуктивност од еден хенри. Еве ги другите еквивалентни комбинации на SI-единици:
:<math>\mbox{H}
= \dfrac{\mbox{m}^2 \cdot \mbox{kg{\mbox{s}^{2} \cdot \mbox{A}^2}
= \dfrac{\mbox{J{\mbox{A}^2}
= \dfrac{\mbox{Wb{\mbox{A
= \dfrac{\mbox{s}^2}{\mbox{F
= \dfrac{\mbox{V} \cdot \mbox{s{\mbox{A
= \dfrac{\mbox{J/C} \cdot \mbox{s{\mbox{C/s
= \dfrac{\mbox{J} \cdot \mbox{s}^2}{\mbox{C}^2}
= \dfrac{\mbox{m}^2 \cdot \mbox{kg{\mbox{C}^2}
= \Omega \cdot \mbox{s}
</math>
каде
A = ампер
C = кулон
F = фарад
J = џул
kg = килограм
m = метар
s = секунда
Wb = вебер
V = волт
Ω = ом
2 Поврзано
* Електрична импеданса
* Индуктор
* Вебер (единица)
Фридрих Велер

Фридрих Велер (|Friedrich Wöhler; - ) бил германски хемичар.
Роден во близина на Франкфурт, Германија, Фридрих Велер правел научни експерименти во својата соба уште додека бил момче. Освен што ја добил првата успешна синтеза на уреата, Велер ги изолирал елементите берилиум, алуминиум и силициум. Него го интересирале различни области. Тој станал стручњак за хемија на метеорити, а подоцна во животот помогнал и да се отвори фабрика за пречистување на никелот.
Непер

Непер (симб. Нп, Np) — логаритамска единица за соодносот помеѓу две величини, особено за акустични и електрични вибрации (на пр. засилување и слабеење на сигнал). Единицата го добила името на шкотскиот математичар Џон Непер (1550-1617), изумител на логаритмите. Како и децибелот и белот, неперот (со мали букви) не се единици од Меѓународниот систем на мерни единици (SI), но е прифатен за употреба заедно со нив
1 Дефиниција
Како и децибелот, неперот е единица на логаритамската скала. Белот користи декаден логаритам за мресметка на соодносот, но неперот користи природен логаритам на основа на Ојлеровиот број (''e'' ≈2,71828). Вредноста на еден сооднос во непери се добива вака:
:<math>
L_{Np} = \ln\frac{x_1}{x_2} = \ln x_1 - \ln x_2. \,
</math>
каде <math>x_1</math> и <math>x_2</math> се бараните вредности, а ''ln'' е природниот логаритам.
Неперот се дефинира со сооднос на величини во поле (на пр. напонот или амплитудата на струјата кај електричните кола или притисокот во акустиката), додека децибелот е дефиниран со сооднос на моќ. Моќниот сооднос од 10log(сооднос) dB е еднаков на сооднос на величини во поле од 20log(сооднос) dB, бидејќи моќта е сразмерна на квадратот (Џулови закони) на амплитудата. Затоа неперот и децибелот го имаат следниов меѓусебен однос:
:<math>
1\ \mbox{Np} = 20 \log_{10} e\ \mbox{dB} \approx 8{,}685889638 \ \mbox{dB} \,
</math>
и
:<math>
1\ \mbox{dB} = \frac{1}{20 \log_{10} e}\ \mbox{Np} \approx 0{,}115129254 \ \mbox{Np}. \,
</math>
Децибелот и неперот имаат утврден и неменлив сооднос. Напонскиот сооднос е:
:<math>
\begin{align}
L & = 10 \log_{10} \frac{x_1^2}{x_2^2} & \mathrm{dB} \\
& = 10 \log_{10} {\left(\frac{x_1}{x_2}\right)}^2 & \mathrm{dB} \\
& = 20 \log_{10} \frac{x_1}{x_2} & \mathrm{dB} \\
& = \ln \frac{x_1}{x_2} & \mathrm{Np}. \\
\end{align}
</math>
Како и децибелот, неперот е бездимензионална единица. Меѓународната телекомуникациска унија (ITU) ги признава обете единици.
2 Поврзано
*Децибел
*Нат
Џозеф Далтон Хукер

Сер Џозеф Далтон Хукер (|Sir Joseph Dalton Hooker; - ) — британски ботаничар и истражувач.
Хукер како момче учествувал во експедицијата на Џејмс Кларк Рос со која било потврдено постоењето на Антарктикот. Во текот на патувањето открил многу нови видови растенија на островите во Јужниот Океан и стекнал углед на врвен ботаничар. По експедицијата на Хималаите тој објавил значајно дело за рододендроните, а во 1865 година го наследил својот татко на местото управник на Кралската градина во Кју (Лондон). Тој станал најдобар пријател на Чарлс Дарвин и огнено ја поддржувал неговата теорија за еволуцијата.
Зидлихес Анхалт

Зидлихес Анхалт (|Südliches Anhalt) — град во округот Анхалт-Битерфелд, во Саксонија-Анхалт, Германија. Бил создаден на 1 јануари 2010, со спојување на поранешните општини Едериц, Фрасдорф, Глауциг, Гросбадегаст, Хинсдорф, Либена, Масдорф, Мајлендорф, Прозиг, Квелендорф, Радегаст, Ројпциг, Рисдорф, Шојдер, Требихау на Фуне, Вајсант-Гелцау, Вискау и Цебиц. На 1 септември 2010, поранешните општини Гребциг, Герциг и Питен се приклучиле на градот.
Кранц (Хамбург)

Кранц е кварт во округот Харбург на Хамбург, Германија. Се наоѓа на левиот брег на реката Елба и е еден од 105-те квартови на Хамбург.
1 Историја
Кранц припаѓал на надбискупијата Бремен. Во 1648, надбискупијата се трансформирала во војводство Бремен, кое прво било владеено со личен сојуз со Швеѓаните и од 1715 година од хановершката круна. Во 1823, војводството било укинати и неговата територија станала дел од регионот Штаде на Кралството Хановер, кое било анектирано од Кралството Прусија во 1866. Во 1937, поради законот за голем Хамбург Кранц станал дел од Хамбург.
2 Географија
Во 2006, според статистичкото биро на Хамбург и Шлезвиг-Холштајн, квартот Кранц имал вкупна површина од 1,3 км<sup>2</sup>. Тој е рурален кварт и е дел од областа Алтес Ланд. На југ е покраината Долна Саксонија. На север е реката Елба, а на исток е квартот Нојенфелде.
3 Демографија
Во 2006, во квартот Кранц живееле 857 луѓе. Густината на населеност била 643 на км<sup>2</sup>. 18,6% биле деца под 18 години, а 16,7% имале 65 или повеќе години. 15,4% од жителите биле странци. 31 лице било регистрирано како невработен. Во 1999, имало 424 домаќинства од кои 21,7% имале деца под 18 години, кои живееле со нив, а 38,9% од сите домаќинства биле сочинети од само еден член. Просечната големина на домаќинството била 2,09.
Во 2006, имало 67 кривични дела во Кранц (87 дела на 1000 жители).
Има 1 основно и ниедно средно училиште во квартот Кранц. Постојат 2 приватни лекарски ординации и ниедна аптека.
4 Сообраќај
Кранц не е опслужуван од железничкиот систем на С-железницата. Според секторо за моторни возила (Kraftfahrt-Bundesamt), во квартот биле регистрирани 365 приватни возила (456 возила/1000 луѓе).
Бариката од поплави била изградена по големата поплави во 1962 за да ја заштити реката ''Есте'' од поплавите на реката Елба.
Црква „Св. Никола“ - Копанце

Свети Никола — главна селска црква во селото Копанце, Македонија.
Црквата се наоѓа во самото село. Околу црквата се наоѓаат селските гробишта.
1 Местоположба
Црквата се наоѓа во средишниот дел на селото Копанце, денес целосно опколена од куќи на албанското население.
2 Историја
За време на отоманскиот период, во Копанце постоеле рушевини на една црква, каде мештаните колеле курбан за Свети Никола Летен. До тие рушевини се наоѓало старо брестово дрво. На местото на црквиштето во 1900 година била подигната денешната црква.
Според натписна плоча на самата црква, црквата била обновена од темел во 1978 година и била реновирана во 2017 година, најмногу со средства на самите мештани и дијаспората.
3 Галерија
4 Поврзано
* Тетовско архијерејско намесништво
* Сиричинско-раотинска парохија
* Копанце
Алтес Ланд

Алтес Ланд (герм. ''Altes Land'') — површина на рекултивирани мочуришни површини во делови на Долна Саксонија и Хамбург. Областа се наоѓа низводно од Хамбург на југозападниот речен брег на Елба околу градовите Штаде, Букстехуде, Јорк и ''заедницата на општини'' Лие. Во Хамбург ги вклучува квартовите Нојенфелде, Кранц, Франкоп и Финкенвердер.
Областа &ndash; најголемиот постојан произдител на овошје во Средна Европа &ndash; се протега на 143 км². 76,8% од овошјата се јаболка, 12,7% се цреши. Областите најблиску до Елба се оние со најголемо население. Тие ги вклучуваат најплодните мочуришта.
Плодната земја довела до развој на културата предводена од земјоделството. Селата се познати како ''Marschhufendörfer'', специјален вид на село, каде што дворовите на фармите се поставени долж улицата со земјата директно позади нив. Одлика е исто така и богато украсените полудрвените фарми со нивните големи порти.
1 Потекло на поимот
Службеното стандардно германско име на областа е ''Altes Land'', што означува „стара земја“. Меѓутоа, ''Altes Land'' е грешка во превод на првичното долногерманското ''Olland'', кое првично нема ништо со „старо“: Потекнува од ''Holland''. Се однесува на првичното култивирање на областа и колонизирање од холандските доселеници. Првиот договор за колонизација потекнува од 1113 и бил потпишан во текот на годините на надбискупот Фридрих I на Бремен. Една од општините на Алтес Ланд е Холерн, име кое доаѓа од ''Holländer'' (германски за Холаѓани). Меѓутоа, грешката во преводот на ''Olland'' како ''Altes Land'' сега има полн круг, откога повеќето долносаксонски говорници денес за регионот говорат како ''dat Ole Land'' (букв. „старата земја“).
2 Географија и историја
Алтес Ланд е поделен во три „милји“ (германски ''Meilen''); прва, втора и трета милја. Овие милји се зоните должи бреговите на реката Елба. Првата милја, помеѓу реките Швинге и Лие, прва била заградена со насипи и оттогаш населена околу 1140. Втората милја е областа источно од првата, помеѓу Лие и Есте, област која била заградена на крајот на XII век. Третата милја, наречена ''Terra Nova'' (нова земја), помеѓу Есте и Елба, бил заградена дури на крајот на XV век, кога областа била особено погодена од плимата во невремето.
До 2008 туризмот играл главна улога во локалната економија, особено во текот на сезоните на цветањето на црешите и на јаболката. Меѓутоа, делови од овоштарниците полека се заменуваат со станбени објекти. Многу од овие нови домови потоа се продаваат или изнајмуваат на лица, кои работат во соседниот Хамбург.
Нојенфелде

Нојенфелде е рурален кварт, кој се наоѓа во округот Харбург на Хамбург, Германија, во близина на грацата со Долна Саксонија. Квартот е добро познат по неговиот квалитет на овошјето и уникатните домови, многу од нив позната туристичка атракции за туристите кои минуваат низ квартот, припаѓа на областа Алтес Ланд и е познат по цветањето на црешите и јаболката.
1 Историја
Нојенфелде како Нинкоп бил првпат споменат во 1257, како село на холандските доселеници. Во 1937, поради законот за голем Хамбург Нојенфелде станал дел од Хамбург.
Опстанокот на населбата, моментално е под закана од соседната фабрика на Ербас и поради аеродромот. Во изминативе години, Ербас ја прошируваше пистата кон Нојенфелде. Ова ги вознемири месните жители, многу од нив ги продале нивните имоти во согланост со овои планови. Друг извор на вознемирување била планираното преместување на локалната црква Свети Панкратиус, дом на историските барокни оргули поставени од Арп Шнитгер. На 16 јули 2007, новата продолжена писта започнала со работа.
2 Географија
Во 2006, според статистичкото биро на Хамбург и Шлезвиг-Холштајн, квартот Нојенфелде имал вкупна површина од 15,5 км<sup>2</sup>. Нојенфелде е дел од регионот Алтес Ланд. Границите на квартот на север се со реката Елба и квартот Финкенвердер во округот Хамбург-Мите. На запад е малиот кварт Кранц и округот Штаде во Долна Саксонија На југ е квартот Нојграбен-Фишбек, а на исток се наоѓа квартот Франкоп. Населбата Нојенфелде се состои од две главни улици; Нинкопер Штрасе и Арп-Шнитгер-Штајг, втората составена главно од комерцијални продавници, градинката, училиштето, противпожарната бригада, ресторан, аптека и фризерски салон. Граничејќи со населбата се и Хаселвердер Штрасе и Маршкампер Дајх.
3 Демографија
Во 2006, во квартот Нојенфелде живееле 4.614 луѓе. Густината на населеност била 298 жители на км<sup>2</sup>. 22,2% биле деца под 18 години, а 14,9% имале 65 години или повеќе. 25,3% биле странци. 199 лица биле регистрирани како невработени.
Во 199, имало 2.026 домаќинства, а 26,5% од сите домаќинства биле составени од само еден член.
Има 1 основно и ниедно средно училиште во квартот Нојенфелде и 2 лекари во приватни ординации и нема аптека.
4 Сообраќај
Квартот не е опслужуван со железничкиот систем на С- или У-Железницата, меѓутоа јавниот превоз до градот е обезбеден со автобусот број 257, правец Нојграбен, како и автобусот број 150, правец Алтона. Според секторот за моторни возила (Kraftfahrt-Bundesamt), во квартот Нојенфелде имало регистрирани 2.001 приватно возила (429 возила/1000 луѓе).
5 Познати градби
* Црква Свети Панкратиус (St. Pankratius-Kirche), локална црква
6 Познати луѓе
* Арп Шнитгер (1648 - 1719), германски градител на оргули
Алтенвердер

Алтенвердер е кварт во округот Харбург на Слободниот и ханзеатски град Хамбург во северна Германија. Во 1970-тите, градот Хамбург ги објавил формалните планови за купување на целокупниот имот за градба на контејнерскиот терминал Алтенвердер. Терминалот започнал со работа во 2003. Квартот Алтенвердер скоро и да не е населен. Во 2007, населението било 2.
1 Историја
Околу 1418, населбата била одново заградена со насипи, поради договорот помеѓу војводата на Брауншвајг-Линебург и Јохан Сламсдорп, надбискупот на Бремен.
2 Географија
Во 2006, според статистичкото биро на Хамбург и Шлезвиг-Холштајн, квартот Алтенвердер имал вкупна површина од 6,8 км<sup>2</sup>. На север е квартот Валтерсхоф на округот Хамбург-Мите, на исток е квартот Вилхелмсбург. Алтенвердер се граници на југ со Морбург и на запад со Франкоп.
3 Демографија
Во 2006, во квартот Алтенвердер живееле две лица.
Во 1999, имало 18 домаќинства, од кои 11,1% имале деца под 18 години, кои живееле со нив, а 83,3% од сите домаќинства биле сочинети од само еден член. Просечната големина на домаќинството било 1,44.
Население по години
1987, 1988, 1989, 1990, 1991, 1992, 1993, 1994, 1995, 1996, 1997, 1998, 1999
76, 74, 67, 90, 105, 421, 410, 319, 324, 130, 52, 37, 23
2000, 2001, 2002, 2003, 2004, 2005, 2006
1, 12, 0, 0, 0, 0, 2
Во 2006, имало 54 кривични дела.
Цербст

Цербст (|Zerbst) — град во округот Анхалт-Битерфелд, во Саксонија-Анхалт, Германија. До административната реформа во 2007, Цербст бил главен град на округот Анхалт-Цербст. Од 1 јануари со локалната владина реформа, Цербст има околу 24.000 жители.
Не е познато кога е основан; меѓутоа, област со име ''Ciervisti'' била спомната рано во 949. Градот е прво споменат како ''Zirwisti urbs'' во хрониката на Титмар од Мерзербург во 1018.
Во 1307, Албрехт I го добил градот Цербст од семејството Барби, почнувајќи повеќевековно владеење од страна на династијата Асканија.
Следејќи ја реформацијата, Цербст станал калвинистички центар. Од 1582 до 1798, ''Francisceum Gymnasium illustre'' бил важна калвинистичка школа.
Од 1603 до 1793, Цербст бил резиденцијален град на кнежевството Цербст, кој владеен заедно со Јефер. Од 1722 до 1758, важниот барокен композитор Јохан Фридрих Фаш престојувал овде и бил вработен како Hofkapellmeister. (Во негова чест, се одржува Фаш-фестивал во градот од 1983.)
Во 1745, принцезата Софи Август Фридерика фон Анхалт-Цербст се омажила за Петар III, наследник на рускиот престол. Како Катерина II (Велика) се поставила себеси како руска царица од до ).
Во 1797, Цербст станал дел од кнежевството Анхалт-Десау.
Од 1891 до 1928, имало коњски трамвај во Цербст, еден од најдолгите постојани трамваи од таков вид во Германија.
Во подоцнежниот дел на Втората светска војна бил основан нацистички работен камп на еден воен аеродром, сместувајќи ги т.н. „прв степен на хибриди“ и „Jüdisch Versippte“ (на пр. луѓе делумно Евреи, но доволно во погледот на Нацистите да ги сметаат за отпадници, притоа не убивајќи туку ги измачувале). 700 затвореници оттука биле користени за тешка работа на патишта и градба на аеродроми.
На 16 април 1945, само неколку недели пред конечната капитулација на Нацистичка Германија, некои осумдесет проценти од Цербст бил уништен од сојузничките воздушни напади.
Стариот град бил обновен во следните децении со крупна промена на градскиот изглед, само неколку историски градби биле зачувани.
На 1 јули 2006, градот Цербст бил преименуван во Цербст/Анхалт. Година подоцна, на 1 јули 2007, градот Цербст/Анхалт бил припоен заедно со неколку други општини на административниот округ Анхалт-Цербст, правејќи го новоформираниот административен округ Анхалт-Битерфелд, со главен град Кетен.
1 Поврзано
* Кнежевство Анхалт-Цербст
Франкоп

Франкоп е кварт во округот Харбург на Слободниот и ханзеатски град Хамбург во северна Германија.
1 Географија
Во 2008, според статистичкото биро на Хамбург и Шлезвиг-Холштајн, квартот имал вкупна површина од 9,1 км<sup>2</sup>. Франкоп е дел од областа Алтес Ланд („стар крај“). На север е квартот Финкенвердер на округот Хамбург-Мите, на исток е квартот Алтенвердер, Морбург и Хаусбрух. Франкоп на југ се граничи со Нојграбен-Фишбек и на запад со Нојенфелде.
2 Демографија
Во 2008, во квартот Франкоп живееле 634 луѓе. Густината на население била 70 жители на км<sup>2</sup>. 17,1% биле деца под 18 години, а 19,4% имале 65 или повеќе години. 3,3% биле имигранти. 15 лица биле регистрирани како невработени.
Во 1999, имало 322 домаќинства од кои 24,8% имале деца под 18 години, кои живееле со нив, а 34,8% од сите домаќинства биле составени од само еден член. Просечната големина на домаќинството било 2,3.
Население по години
1987, 1988, 1989, 1990, 1991, 1992, 1993, 1994, 1995, 1996, 1997, 1998, 1999
725, 737, 732, 748, 753, 740, 719, 707, 721, 701, 713, 721, 721
2000, 2001, 2002, 2003, 2004, 2005, 2006, 2007, 2008
726, 698, 704, 701, 674, 662, 639, 636, 634
Едвард Стетиниус Помладиот

Едвард Рејли Стетиниус Помладиот (|Edward Reilly Stettinius, Jr.; 22 октомври 1900, Чикаго - 31 октомври 1949, Гринич, САД) бил американски индустриски магнат, вршител на функцијата државен секретар на САД во времето на претседателите Франклин Делано Рузвелт и Хари Труман.
1 Животопис
Роден е во Чикаго во семејството на финансисерот Едвард Стетиниус Постариот, кој бил партнер на Џон Пирпонт Морган. Го завршил училиштето Помфрет во 1920 година и дипломирал на Универзитетот Вирџинија во 1924 година. Започнал со работа во General Motors. Во 1926 година станал помошник на помошник на претседателот, а во 1931 година станал потпретседател на компанијата. Во 1934, станал претседател на финансиската комисија на US Steel Corporation, а во 1938 година претседател на советот.
Работел во администрацијата на Рузвелт, во индустрискиот совет на администрацијата на национално обновување во 1933 година, во Советот за воени суровини во 1939 година, а бил и администратор на програмата за изнајмување во периодот од 1941 до 1943 година. Потоа, бил назначен за заменик на државниот секретар на САД. Во 1944 година ја вршел функцијата Државен секретар на САД по повлекувањето поради болест на неговиот претходник, Кордел Хал.
Учествувал во формирањето на ОН. Ја напуштил функцијата државен секретар за да стане првиот амбасадор на САД во ОН. Починал од срцев удар во 1949 година.
Спротивно на позициите на Коминтерната, во циркуларното писмо 868.014/26 од декември 1944 година, напишал:
Владата на САД го смета зборувањето за некаква македонска нација, македонско татковина и македонско национално самосознание за неоснована демагогија, која не претставува никаква етничка или политичка реалност.
2 Наводи
Кристоф Алхаус

Кристоф Алхаус (роден во Хајделберг, Баден-Виртемберг) е германски политичар. Тој е претставник на германската христијанска демократска унија, каде се придружил во 1985. Тој бил градоначалник на Хамбург од август 2010 до март 2011.
Алхаус е роден на 28 август 1969. Тој е оженет и студирал право на универзитетите во Хајделберг, Минхен и Берлин.
Од 7 мај 2008 до 24 август 2010, Алхаус бил покраински министер за внатрешни работи во Хамбург. Од 25 август 2010, бил Прв градоначалник на Хамбург. Кристоф Алхаус бил критичен кон зелената партија во текот на неговиот мандат како градоначалник на Хамбург.
Стивен Хејлс

Стивен Хејлс (|Stephen Hales; - ) — англиски физиолог, хемичар и пронаоѓач.
Англискиот свештеник и припадник на Кралското друштво, Стивен Хејлс, значајно придонел за напредокот на експерименталната физиологија, проширувајќи го разбирањето на животинските и растителните функции. Неговиот труд ''„Статика на зеленчукот“'', објавен во 1727 година, ја покажал улогата на транспирацијата кај растенијата; ''„Хаемостатика“'' во 1773 година се однесувала на пренесувањето на животните. Тој бил првиот што го разработил крвниот притисок, брзината на крвотокот и капацитетот на срцето. Го измислил вентилаторот, кој првпат бил претставен пред Кралското друштво во 1741 година.
Исидор Милетски

Исидор Милетски (грчки: ''Ισίδωρος ο Μιλήσιος'', 442 - 537) бил доцноантички архитект, математичар и физичар.
Исидор е најпознат е по тоа што заедно со Антимиј Тралски во периодот од 532 до 537 година ја проектирале катедралната црква Света Софија во Цариград, денешен Истанбул, Турција по наредба на византискиот цар Јустинијан I. Оваа катедрала била најголема во светот речиси илјада години, со изградбата на катедралата во Севиља во 1520 година
Исидор предавал физика во Александрија, а подоцна и во Цариград.
Њутн метар

Њутн метар (симб. N m, N·m, Њ м, Њ·м) — единица за момент на сила од SI системот. Еден њутн метар е еднаков на моментот добиен од сила од еден њутн применета вертикално врз моментен лост со должина од еден метар.
Поретко се користи и како единица за енергија, и како таква е еквивалентна на позастапената стандардна SI-единица - џулот. Во овој мошне поинаков случај на употреба, метарот го претставува изминатото растојание или поместувањето во насока на силата, а не нормалното растојание од ослонецот како кога единицата се користи за момент на сила. МБТМ препорачува њутн метарот да не се користи за енергија, бидејќи ова доведува до забуна, т.е. не е јасно дали единицата изразува момент на сила или количество енергија.
Њутн метарот (како единица за момент) се користи за пресметка на потрошени џули кога ќе го помножиме со аголот (во радијани) низ кој се врти телото во насока на силата. Единицата може да се користи и во пресметка на произведена моќ во вати ако ја помножиме со брзината на вртење (во радијани во секунда), вака:<math>U_{1 \to 2} = \left| \int_{\theta_1}^{\theta_2} \tau d\theta \right|</math>
1 Во други единици
*1 њутн метар = 0,7375621 стапки-фунти
*1 килопондметар = 9,80665 N·m*1 стапки-фунти = 1k фунта-стапка-сила ≈ 1,3558 N·m
*1 инч-унца-сила = 7,0615518 N·m
*1 дин-сантиметар = 10<sup>−7</sup> N·m
2 Поврзано
* Килопондметар
* Момент на сила
Нојенгаме

Нојенгаме е кварт на Хамбург, Германија, кој се наоѓа во округот Бергедорф. Во текот на Нацистичка Германија, концентрационен камп се наоѓал во Нојенгаме.
1 Географија
Нојенгаме се наоѓа во југоисточниот дел на Хамбург. Во 2007, квартот имал вкупна површина од 18,6 км<sup>2</sup>.
2 Историја
Од декември 1938 до мај 1945, концентрациониот камп кај Нојенгаме ''(германски: Konzentrationslager Neuengamme)'' имал повеќе од 106.000 затвореници&mdash;вклучувајќи ги сите подкампови&mdash;скоро половина од нив умреле.
3 Демографија
Во 2007, 3.459 луѓе живееле во квартот Нојенгаме. Густината на населеност била 168 на км<sup>2</sup>. 17,7% биле деца под 18 години, а 20,2% имале 65 или повеќе години. 2,3% биле имигранти. 54 лица биле регистрирани како невработени.
4 Образование
Во 2007, немало ниедно училиште во Нојенгаме.
Михелн

Михелн (|Micheln) — село и поранешна општина во округот Анхалт-Битерфелд, во Саксонија-Анхалт, Германија. Од 1 јануари 2010, е дел од општината Остернинбургер Ланд.
На 23 јуни 2004, селото било сериозно оштетено од торнадо со брзина на ветерот од над 300 км/на час. 70% од градбите во селото биле скоро уништени. Иако, торнадото припаѓа на најсилните во последните 30 години, за среќа немало ниеден загинат.